Flughaveno de Sevilo

La Flughaveno de Sevilo, konata ankaŭ kiel Flughaveno de Sevilo-Sankta Paŭlo estas internacia flughaveno el Hispanio mastrumata de AENA, situanta je 10 km nordoriente de la urbo Sevilo. Ĝi situas en la municipoj Sevilla kaj La Rinconada, kaj temas pri grava ekonomia motoro kaj kreado de laborpostenoj ne nur en la urbo sed en la regiono. La terminalo, dizajnita de la arkitekto Rafael Moneo, konstruiĝis inspirite de la sevila kaj andaluza arkitektura stilo, baziĝinte sur tri tradiciaj komponantoj: la Moskeo, la Palaco kaj la oranĝarboj. Horto el oranĝarboj bonvenigas la pasaĝeron en la flughaveno. La flughaveno de Sevilo troviĝas inter la ses profitdonaj flughavenoj de AENA en Hispanio.